text: Karina Lorentzen får nye opgaver
  23 oktober 2012 kl. 13.27
  SF har lavet en ordførerrokade. Det medfører nye opgaver for det lokale folketingsmedlem Karina Lorentzen.
  Karina Lorentzen har hidtil passet SF's interesser indenfor rets, - integrations- og forbrugerpolitik. 
  Derudover har hun været formand for Retsudvalget.
  Nu overtager hun også ordførerskabet for indfødsret og bliver erhvervsordfører. 
  Endelig bliver hun en del af kontroludvalget, der holder øje med PET.
  - Min retspolitiske palet bliver fuldendt med kontroludvalget, og jeg glæder mig meget til at få denne opgave, ikke mindst fordi vi snart barsler med den første lov for PET nogensinde, siger Karina Lorentzen.
  